До

Министерство за здравство

Комисија за заразни болести

Управа за електронско здравство Мој термин

Лекарска комора на Р.С. Македонија

ФЗОРСМ

**Предмет – Предлог за подобрување на организација на тријажа, следење и лекување на пациенти со Ковид 19 во ПЗЗ**

Почитувани,

Согласно новонастанатата епидемиолошка состојба, се соочуваме со зголемен број на заболени од Ковид 19 но и на пациенти со фебрилност од друга респираторна природа. Во амбулантите покрај останатите патологии секојдневно се прегледуваат и пациенти заболени од Ковид 19, не се почитуваат препораките за најава и закажување на преглед во договор со матичниот лекар, Исто така не се почитуваат препораките за изолација. Ординациите на матичните лекари во моментов се амбуланти за фебрилни состојби. Во неколку наврати ја истакнавме потребата за тријажни амбуланти во склоп на поликлиниките со што би се одвоиле суспектните пациенти и заболените пациенти од ковид од остантата патологија.

Ви доставуваме предлози со кои сме сигурни дека ќе се поедноставни менаџирањето на пациентите заболени од Ковид -19:

1. **Промена на начин на закажување на PCR тест**

**Поради зголемениот обем на работа во примарно здраство и зголемениот број на пациенти суспектни за Ковид се соочуваме со недоволен број на расположливи термини за PCR тестирање на целата територија на нашата земја особено во Скопје и неможност навремено да ги дијагностицираме пациентите. Предлагаме оформување на call centar преку кој пациентот со симптоми самиот ќе може да закаже PCR тестирање.**

1. **Да се зголемат бројот на термини за тестирање на државно ниво и истото да биде достапно за пациентите на територијата на целата држава како навремено би се изолирале позитивните пациенти поради високата заразност на омикрон вирусот.**
2. **Да се овозможи бесплатно PCR тестирање за здраствени работници од сите нивоа на здраствена заштита.**
3. **Тријажни центри во сите поликиники и здравствени домови за скрининг тријажа и следење на заболени од ковид во кои ќе се прават лабораториски и ртг иследувања со што овие лица не би се мешале во амбулантите на матичните лекари со останата патологија што според начелата на добра клиничка пракса и етичноста на медицинската професија е недопустиво.**
4. **Донесување на протокол на лекување на COVID-19 според МБД**, научни сознанија и научно поткрепени светски искуства, применливи во ПЗЗ
5. **Обезбедување на донации на ЛЗО-Лична заштитна опрема преку домашни и меѓународни организации .**

Од самиот почеток без двоумење и ентузијастички ги почитуваме и применуваме сите мерки и протоколи донесени од ваша страна. Обемот на работа се зголемува, работно време немаме, достапни сме во секое време за пациентите.Здравствените работници во ПЗЗ се преморени, демотивирани. Предупредуваме на можен колапс на примарното здравство.

Овие предлози се во насока на конструктивни решенија. Дозволете нашите предлози да бидат реализирани бидејќи сметаме дека значително ќе ја смират хаотичната состојба во која се наоѓа здравствениот систем .Ние сме партнери во вашите напори да се контролира епидемиолошката состојба.

Со почит

Здружение на лекари по општа семејна медицина ЗЛОМ СМ

Скопје, 05.02.2022